section_heading: Životopis
paragraph_text: Rodio se je 1940. u Velikom Grđevcu blizu Bjelovara. U Velikom Grđevcu išao je u osnovnu, u Zagrebu u srednju. Upisao zagrebački Pravni fakultet. Na proljeće 1966., dvije godine po upisivanju fakulteta, otišao je u Švedsku koja mu je postala višedesetljetni dom. Radio je na raznim poslovima. Upisao je studij psihologije na Sveučilištu u Göteborgu i diplomirao je 1974. godine. Osnovao je Literarnu sekciju "Saveza udruženja i klubova Jugoslavena u Švedskoj" pri kojoj je društveno djelovao. Također je bio tajnikom Interesne zajednice hrvatskih društava u Švedskoj. Dok je još bio u Hrvatskoj počeo se baviti književnošću. U Švedskoj je objavio pjesme, priče i humoreske. Više je stvarao na švedskom nego na hrvatskom jeziku. Hrvatske uradke većinom je objavio u "Jugoslavenskom listu" te u listu "Hrvatskoj riječi", kojoj je sam bio supokretačem i jedan urednika.<ref name="60 hrv. emigrantskih pisaca"/>